IPL2018નો અંતિમ તબક્કો શરૂ થવાની તૈયારીમાં છે. છેલ્લા દોઢ મહિનાથી ચાલી રહેલી આ ક્રિકેટ લીગમાં 8 ટીમોએ ભાગ લીધો હતો જેમાંથી ચાર પ્લેઑફ માટે ક્વૉલિફાઈ કરી શકી જ્યારે અન્ય 4 ટીમો બહાર ફેંકાઈ ગઈ છે. મુંબઈ ઈન્ડિયન્સ, રૉયલ ચેલેન્જર્સ બેંગ્લોર, કિંગ્સ ઈલેવન પંજાબ અને દિલ્હી ડેરડેવિલ્સની ટીમો IPL11માંથી બહાર થઈ ચૂકી છે. આ ચારમાંથી સૌથી બદનસીબ દિલ્હીની ટીમ રહી જેના ખેલાડીઓએ IPL11માં સૌથી વધુ રન બનાવ્યા તેમ છતા અંતિમ ચારમાં સ્થાન મેળવી શકી નહીં. IPLની ઑફિશિયલ વેબસાઈટ પર નજર નાખીએ તો આ સીઝનમાં સૌથી વધુ રન બનાવનારા ટૉપ 10 બેટ્સમેનોમાં પાંચ એવા છે જેમની ટીમ ક્વૉલિફાઈ કરી શકી નથી.